PIIBLIKOHVIKU ERISAADE Andeksandmise jõud
Tere tulemast Piiblikohvikusse!
Kohtume tuntud kristlastega Jumala antud ülesannetes.
Kas sõda võib lõppeda,
kui inimesed õpivad tundma Jeesust Kristust isikliku Päästjana?
Sellest vestleme täna minu külalise Johan Candeliniga.
Tere tulemast saatesse! - Aitäh!
Oled kirikuõpetaja ja sul on kaks organisatsiooni,
millest üks on Märtrikiriku Sõbrad.
Oled selle asutaja ja esimees.
Osaled ka ühenduses nimega First Step Forum.
Kas võiksid neist veidi rääkida? Alustame First Step Forumist.
Mul on hea meel, et sain külastada sadat riiki
ja kohtuda kristlastega, kui osalesin Maailma Evangeelses Alliansis.
Leidsin, et kristlased ei saanud mõju avaldada ühiskonnas
ja probleemide lahendamises nii palju kui oleks pidanud.
Ärkamiskristluses on suund maailmast eralduda.
Peaksime olema keset kurja maailma
hea sõnumiga.
First Step Forum on kohtumispaik ilma hooneteta.
Hiina vanasõna järgi algab tuhande penikoorma tee esimesest sammust.
Teeme samme konfliktide ärahoidmiseks.
Selles osaleb suursaadikuid, endisi peaministreid, rahvasaadikuid,
Obama nõunik jne.
Teeme tööd radari ulatusest väljas.
Teine ühendus, kus töötad, on Märtrikiriku Sõbrad.
See on Soome-Rootsi ühendus. Räägi sellest veidi.
See algas 1982, kui NSVL Õigeusu Kiriku juht
oli Soomes visiidil ja üks õigeusu preester oli vangis.
Kirjutasime kirja ajalehte Kotimaa
ja palusime palvetada Gleb Yakunini eest,
kuid seda peeti Soome-NSVL suhetesse sekkumiseks
ja seda ei võetud vastu.
Ühenduse kiri võetaks aga vastu. Siis me selle rajasimegi.
Isegi probleem võib viia õnnistuseni.
Lisainfot nende ühenduste ja sinu töö kohta
saab meiliaadressilt: candelin@kolumbus.fi
Täna räägime väga huvitaval teemal.
Reisid palju ja oled viimasel ajal Kolumbias olnud.
Nagu saate algul mainisid, on terve sõda lõppenud,
kuna inimesed kohtasid Jeesust.
Räägi sellest.
Asi sai alguse kaua aega tagasi.
4-aastane poiss Minneapolises, USAs, sai isalt vale raamatu.
Isa ostis raamatu, kus oli ilusaid pilte Kolumbiast
ja andis selle pojale, kuid raamat rääkis indiaanlaste olukorrast.
Piltidel oli purjus mehi, pekstud naisi ja viletsust.
4-aastane küsis isalt, miks nende asjad nii halvasti olid?
Isa ütles: Keegi ei armasta neid. 4-aastane ütles siis isale:
"Sina armastad neid." Isal oli raske vastata.
Poeg küsis, miks ei lähe keegi sinna Jeesusest rääkima.
Isa ütles, et selleks peab olema kutsumus.
Siis poeg põlvitub isa jalgade ette ja ütleb:
"Jumal, sa kutsusid mind, kutsu ka mu isa ja me läheme koos."
Nelja aasta pärast müüs pere kõik ja kolis Kolumbiasse.
Isa ja poeg tegid misjonitööd. Isa töötas indiaanlastega.
Ta nägi, kuidas paljud usule tulid. Pärast surma maeti ta tänuavalduseks
esimese valgenahalisena kõrgele mäele.
Poiss kasvas suureks, õppis lendama ja palvetas maale rahu.
Mõne aasta eest sõitis ta FARC-i sisside piirkonda,
kes saavad toetust Kuubast ja mis loodi Põhja-Korea mudeli järgi.
Kristlust vihatakse, kirikuid põletatakse ja pastoreid tapetakse.
220 000 inimest on hukkunud konfliktides,
kuhu on segatud ka teised rühmitused ja uimastid.
Ta lasi end vangistada ja veetis viis kuud puu külge seotuna.
Ta rääkis head neile, kes tema pihta sülitasid ja teda halvasti kohtlesid.
Viie kuu pärast ta vabastati,
kuid ta tuli viis korda tagasi.
Siis paluti tal rääkida südame muutumisest.
Pärast armees käimist hakkas ta Kolumbias rahutööd tegema.
Ta kukutas helikopterist väikeste langevarjudega alla
miljon hispaaniakeelset Uut Testamenti
ja 1,2 miljonit Wurmbrandti raamatut "Piinatud Kristuse pärast".
Siis hakkas 20 -30 000 sissi seas midagi juhtuma.
Järgmise sammuna palus ta luba armee raadiojaama kasutamiseks.
Ta sai kaheksa raadiojaama
ja edastas FARC-ile iga päev tund aega armastuse sõnumit.
Havannas algasid 3,5 aasta eest rahuläbirääkimised.
Ühel päeval sai Russell Stendal sms-i kelleltki,
kes väitis end FARC-i esindavat. Ta kutsuti Kuubasse nõustajaks,
kuna teda usaldati tema raadiosaadete ja elu tõttu.
Et asjas kindel olla, küsis ta mehe ämma nime.
Ta sai õige vastuse ja teadis, et tegemist on FARC-i juhiga.
Ta sai loa Obamalt, Raúl Castrolt ja Kolumbia presidendilt.
Ta ostis USAs purjeka ja sõitis Havanna sadamasse.
Sinna kutsus ta delegatsioonid, kuna see oli ainus koht,
kuhu valitsuse rahukõnelejad ja FARC-i esindajad said tulla.
Laeval sõid nad lõunat ja suitsetasid kuuba sigareid.
Siis rääkis ta, kuidas Jumal muudab südameid ja ütles neile:
"On asjatu mõelda, et teine on valesti teinud,
me kõik oleme patused."
Sõnum hakkas mõju avaldama ja ühel õhtul palusid FARC-i juhid
ja valitsuse kindralid oma patte andeks.
Nad palusid andeks ka üksteiselt.
Seejärel hakati läbi rääkima ja peagi allkirjastati rahuleping.
See on meie sajandil tähtis diplomaatiline saavutus.
Need sissijuhid ja kindralid kohtusid üksteisega,
kui sõda alles käis?
Jah. Kohati esines ka relvarahusid ja kõik teadsid,
et FARC oli korduvalt uue sõjaga ähvardanud.
Oli peetud rahukõnelusi, kuid andeksandmise mõõde
sisenes alles kristliku sõnumiga.
Kaasata tuleb andeksandmise sõnum
ja võimalus kohtuda väljaspool protokolle.
Ning et kohal on kolmas pool, keda mõlemad usaldavad.
Kuigi Russell konsulteeris FARC-i, jäi kindralitele nii sügav mulje,
et nad tegid ettepaneku anda Russellile Nobeli rahupreemia,
mis anti presidendile.
See näitab, et oled vastased enda poole võitnud.
Kui Bogotas FARC-i juhtidega kohtusin, ütlesid nad,
et ilma Russelli ja kristliku sõnumita seal rahu poleks.
Nad unistavad nüüd misjonitööst. FARC-i delegatsioonis oli 30
ja poliitbüroos 6 inimest, kellest viis on saanud usklikuks.
Juht Ivan Marquez unistab evangelistikutsest,
kui ta vanglast pääseb ja tahab minna küladesse, kus tapeti inimesi.
Ta tahab omakseid rahaliselt toetada ja andeks paluda.
Ta on endine marksistlik-leninistlik sissijuht.
Need inimesed peavad kristlust peamiseks rahu põhjuseks?
Nii valitsuse kindralid kui FARC ütlevad,
et ilma evangeeliumita Kolumbias täna rahu poleks.
FARC-i juhtide väitel oli imeline see,
et otsustavaks polnud tema sõnad, vaid armastus,
millega ta kohtus inimestega, keda rahvas mõrvade pärast vihkas.
Ta osutas neile nii suurt armastust ja kaastunnet,
et nad avanesid Sõnale ja Sõna muutis neid.
On huvitav, et Jumal tervendas selles kontekstis mitmeid.
Kui keegi on Jumala tahtes ja järgib Tema plaani,
ja usub Pühakirja, siis Jumal kinnitab oma Sõna imedega.
See algas, kui Russelliga oli kaasas rohkem kui 90-aastane misjonär,
kui nad kohtusid FARC-i juhtide ja nende naistega Havannas.
Siis nägi Russelli sõber esimest korda,
et FARC-i juhi naine ei saanud püsti tõusta,
kuna tema jalg oli sõjas viga saanud.
Russ palvetas salaja jala tervenemise pärast.
Kui naine püsti tõusis, oli jalg täiesti terve.
FARC-i juhid küsisid Russilt, mis võluvägi tal on.
Russ rääkis, et asi pole maagias.
Russell rääkis Jeesusest ja Tema antud väest imesid teha.
See tekitas juhis huvi. - Kindlasti ka teistes.
Igaüks mõistab seda. Kui seal olime, andis üks kindraleist
Russellile autasu ja teine tänas teda,
kuna ta oli palvetanud tema sõbra eest ja vähk oli kadunud.
Üks tuntud Kuuba pianist ja ateist rääkis,
et Jeesus tervendas tema käed.
Ta ei saanud mängida, sest käed olid jäigad ja kui nad palvetasid,
hakkasid sõrmed tööle. Ateist oli tänulik Jeesusele.
Oled nendega rääkinud ja näinud muutust.
Säästetud on palju inimelusid,
kuna sõda on lõppemas. Just saate lindistamise ajal
on nad relvi maha panemas.
Mis on sinu jaoks tähtsaim õppetund kogu selles protsessis?
Näiteks see misjonär, kes mitte lihtsalt ei lähe,
kui räägib oma pojaga,
vaid läheb ohtlikesse oludesse ja võtab riske Kristuse pärast.
Millist õppetundi sellises olukorras näed?
"Seda riski ma ei võta kunagi, et ma ei riskiks,"
ütles Desmond Tutu. See on hästi öeldud.
Jeesuse jünger peab riske võtma. Vastasel juhul
sulgeme end kasti ja mõtleme, et maailm on paha.
Siis pole me ühiskonnas enam soolaks.
Jeesus ütleb, et kui sool kaotab oma soolasuse,
ei kõlba ta muuks kui äraviskamiseks. Mida see tähendab?
Jeesus mõtleb, et põldu harides on saak parem,
kui kasutatakse soola. Sõnnikusse riputati soola, et see ei haiseks.
Kui ühiskonnas on kristlus, kiirendab see hea kasvu,
kuid hoiab eelkõige ära selle, mis lähtub tänapäeva sõnnikuhunnikust
ja mis negatiivset mõju avaldab.
Teiseks, see võib kaua aega võtta. Russell tegi 32 aastat tööd,
enne kui rahulepinguni jõuti.
Ta otsustas käia Jumala valitud teed,
isegi kui ei näe tulemusi oma eluajal.
Usun, et kui järgime Issandat ning Tema nägemust ja juhtimist,
ei näe me alati tulemusi oma eluajal, et me uhkeks ei läheks
ja et Jumal saaks kogu au.
Mõtlen paljusid, kes palvetavad oma laste ja lähedaste eest.
Paljud näevad alles taevas, sest investeerime igavikku.
Meie arusaam ajast on kokku surutud nüüd-hetke.
Kui Russell oleks alla andnud, jätkuks sõda siiani.
Kolmandaks oli tähtis,
kui armastavalt ja lugupidavalt sisse koheldi.
Nagu Ivan Marquez ütleb:
"Meie väga negatiivne arusaam kristlusest lükati ümber."
Eile vestlesin ühe Iraani ajatollaga.
Oleme head sõbrad ja kohtume regulaarselt.
Ta ütles, et kui ma poleks tulnud aitama mošeed,
mida kristlased ründasid, poleks ta minuga kohtunud.
Nad nägid minus midagi, mida teistes ei näinud.
Julge olla teistsugune, nagu Jeesus tahab, et oleksime.
Russ elas nii nagu Jeesus õpetas ja nad nägid tema armastust.
Samas viis ta neile evangeeliumi ja Wurmbrandti raamatu,
mis räägib tuntud kristlikust pastorist, kes oli vangis
ja tema vanglas ellujäämise loo.
Ta jagas kristlikku kirjandust ja külvas Sõna
samal ajal, kui elas Sõna järgi.
Loomulikult. Tema armastus oli piirideta, tingimusteta.
See jõudis nende südametesse.
Samas räägib ta, et teeb seda, kuna Jeesus muutis tema elu.
Võid lugeda Jeesusest sellest raamatust. Ei anta valmis usuvalemit
ja see ei tähenda, et sina eksid ja minul on õigus.
Läänes me lööme üksteisele Piibliga pähe.
Isegi meie ärkamiskristlased
peame armastama neid,
kelle arusaam Piiblist ja eetika erinevad meie omast.
Sinu jaoks on see kindlasti kergem,
kuna oled minust vagam. Teen nalja.
See oli tõesti nali. Kui teed tööd First Step Forumis,
osaled paljudes dialoogides, kuulad, räägid jne.
On huvitav, et see pole vastuolus
Jeesuse Kristuse armastuse sõnumiga
Selle kuulutamist alustati läbirääkimistega.
Me ei alusta rääkimisega, mida Piibel ütleb nende kohta,
kes ei usu Jeesust, vaid teeme head, aitame jne.
Nii ehitatakse sild.
Kui pole kommuninkatsiooni silda, ei saa me levitada kristlikku sõnumit.
Sild ehitatakse armastussõnumitega. Jeesus tegi täpselt sama.
Tema töö ja ülesande võiks jagada kolme ossa.
Ta näitas kõigile Jumala kuningriiki ja kuulutas seda kõigile huvitatuile.
Ta kutsus Jumala kuningriiki.
Ta näitab, kuulutab ja kutsub. Nii tehakse ka First Step Forumis.
Kristlased peavad näitama Jumala riiki neile,
kes pole veel kuulnud, et nad imestaksid, miks ta seda teeb.
Siis saab kuulutada. Protestandid keskenduvad kuulutamisele,
nii et nad ei jõua inimesteni, kuna me ei demonstreeri Jumala riiki.
Kuidas näed oma rolli ja First Step Forumi rolli
selles imelises loos, mille Jumal tegi?
Kus sina mängu tuled?
Tuleb arvestada nende vajaduste ja lähtekohtadega.
Kui esimest korda FARC-iga kohtusin,
tahtsid nad ühendust Obamaga. Korraldasime selle meie liikmete abiga
Seda vajasid nad siis.
Nüüd vajavad need, kes usklikuks said, piibliõpetust.
Nad said ajupesu marksistliku- leninistliku maailmavaatega.
Kuna Jeesus on nende südameis,
vajavad nad muutusprotsessi, ja see kestab kaua.
Nad asutavad nüüd poliitilise partei, kuna rahuprotsess nägi ette,
et nad pääsevad parlamenti ilma valimisteta.
Nad vajasid nõu demokraatliku partei loomiseks
ja selleks said nad abi Norrast.
Asi on selles, mida nad vajavad.
Kuulasime neid alandlikult ja vastame nende vajadustele.
Muidugi aitame neid viisidel, mis nende jaoks aktuaalsed on.
Täna panevad nad relvad maha, kuid mis on tähtis edaspidi,
kui nad uut ehitavad?
Andeksandmine on pidev protsess.
Paljud pered Kolumbias on kaotanud mõne lähedase
ja see on jätnud sügavad haavad. Need, kes Jeesust kohtasid,
tahavad minna küladesse põlvili andeks paluma selle eest,
et nad on seal inimesi tapnud.
Ivan Marquez räägib, et kui nad esimesse külla tulid,
olid elanikel seljas pikad valged rõivad,
kus seisis kiri: "Oleme ohvrid, anname teile andeks."
Siis nad kallistavad teineteist, nutavad ja söövad koos.
Protsess on alles alanud ja võib võtta vähemalt kümme aastat.
Kibedus on sügaval ja see tuleb andeksandmisega välja juurida.
Nad on valmis minema igaühe juurde, kellel tapeti mõni lähedane,
ja neilt andeks paluma.
Mõelda, milline sõnum on siin ka meie jaoks,
kuigi meil pole siin sõda.
Seal annavad nad andeks venna, isa või poja tapjale.
Kuid Soomes ja mujal Põhjamaades on ka kibedust.
Andeksandmine on vägev relv, kuid see ka maksab midagi.
See maksis elu kellelegi, keda me mõlemad tunneme.
Rahvusvahelistes kriisides kasutatakse seda relva liiga vähe.
Iga päev sureb tuhandeid inimesi,
kuna juhid ei kohtu ega anna üksteisele andeks.
Andestamine on parema tuleviku võti nii meile kui kogu maailmale.
Andestamist nähakse nõrkuse osutamisena,
nagu selles poleks jõudu ja see on vaid nõrkadele.
Peame olema karmid ja targad.
Kui mõista, et Jumal on püha, siis mõistab,
mida andestamine tähendab. Ta on püha Jumal, kes vihkab pattu.
Ta vihkab seda, mida olen teinud, kuid Ta armastab patuseid.
See on tõeline andestamine.
Kui meid surma mõistetaks, paluksime armu.
Kui kohtunik meile armu annab, mõistame, mis andestamine on.
Me mitte üksnes ei sureks, vaid satuksime igavesse hukatusse,
kui me Jumalalt andeks ei palu.
Esmalt tuleb mõista tagajärgi, miks tuleb andeks paluda.
Siis muutub arm armuks.
Aitäh, Johan Candelin!
Soovin Jumala rikkalikku õnnistust sinu tööle!
Loodame, et paljud sõjad lõpevad Jeesuse sõnumi kaudu!
Kui keegi tahab tutvuda sinu tööga Märtrikiriku Sõprades
või First Step Forumis,
mis ennetab konflikte,
võid kirjutada aadressil: candelin@kolumbus.fi
Kallid sõbrad, aitäh vaatamast!
Soovin teile rohket Jumala õnnistust
ja elu andeksandmises, mis lõpetab isegi sõdu!
Olen Leif Nummela ja teen TV7s Piiblikohviku saadet.
Kui soovid toetada seda saadet või muid kristlikke saateid,
võid helistada TV7 Eesti telefonil 900 1777 (kõne hind 7 euri)
või teha pangaülekande ekraanil nähtavale arvele.
Aitäh toetuse eest! Lisainfo: www.tv7.ee
Tõlge: Monika Jaaguri